
בראשית פרק יח: אברהם והמלאכים
מבוא
בפרק י"ח מתארת התורה ביקור של שלושה מלאכים באוהל אברהם באלוני ממרא. אברהם ומשפחתו נהגו בהם הכנסת אורחים, וזכו בהבטחה לכך שבעוד שנה שרה תלד בן. 
בהמשך הפרק הקב"ה שיתף את אברהם בתוכניתו להשמיד את סדום, ואברהם התווכח והתחנן להצלתה של סדום אם ימצאו בה צדיקים. 
את עיקר הלמידה נקדיש לדיון שבין הקב"ה לאברהם אודות משפטה של סדום, בשל החשיבות הרבה של האמירה האלוקית על אברהם ותכלית בחירתו: "כִּי יְדַעְתִּיו לְמַעַן אֲשֶׁר יְצַוֶּה אֶת בָּנָיו וְאֶת בֵּיתוֹ אַחֲרָיו וְשָׁמְרוּ דֶּרֶךְ ה' לַעֲשׂוֹת צְדָקָה וּמִשְׁפָּט לְמַעַן הָבִיא ה' עַל אַבְרָהָם אֵת אֲשֶׁר דִּבֶּר עָלָיו" (פסוק יט).

	הכנסת האורחים והבשורה על לידת יצחק (א-טו)



התגלות ה' לאברהם
בראשית יח 
(א) וַיֵּרָא אֵלָיו ה' בְּאֵלֹנֵי מַמְרֵא וְהוּא יֹשֵׁב פֶּתַח הָאֹהֶל כְּחֹם הַיּוֹם:
(ב) וַיִּשָּׂא עֵינָיו וַיַּרְא וְהִנֵּה שְׁלֹשָׁה אֲנָשִׁים נִצָּבִים עָלָיו וַיַּרְא וַיָּרָץ לִקְרָאתָם מִפֶּתַח הָאֹהֶל וַיִּשְׁתַּחוּ אָרְצָה:

רשב"ם 
וירא אליו ה' - היאך? שבאו אליו שלשה אנשים שהיו מלאכים. 
שבהרבה מקומות כשנראה המלאך קורהו בלשון שכינה:
כדכתיב ("הִנֵּה אָנֹכִי שֹׁלֵחַ מַלְאָךְ לְפָנֶיךָ... וּשְׁמַע בְּקֹלוֹ) כִּי שְׁמִי בְּקִרְבּוֹ" - שלוחו כמותו (שמות כג, כ).
וכן "וַיֵּרָא מַלְאַךְ ה' אֵלָיו בְּלַבַּת אֵשׁ מִתּוֹךְ הַסְּנֶה ", ו(מיד בהמשך) כתוב שם "וַיַּרְא ה' כִּי סָר לִרְאוֹת" (שמות ג, ב-ד)

עיין בפסוקים א-ב ודברי הרשב"ם, וענה:
א. מה הקושי בפסוק א, שאליו מתייחסים הרשב"ם?
ב. כיצד מיישב הרשב"ם את הקושי? 
ג. כיצד הפסוקים שהוא מביא מוכיחים את תשובתו.



הכנסת אורחים
בראשית יח 
(א) וַיֵּרָא אֵלָיו ה' בְּאֵלֹנֵי מַמְרֵא וְהוּא יֹשֵׁב פֶּתַח הָאֹהֶל כְּחֹם הַיּוֹם:
(ב) וַיִּשָּׂא עֵינָיו וַיַּרְא וְהִנֵּה שְׁלֹשָׁה אֲנָשִׁים נִצָּבִים עָלָיו וַיַּרְא וַיָּרָץ לִקְרָאתָם מִפֶּתַח הָאֹהֶל וַיִּשְׁתַּחוּ אָרְצָה:
(ג) וַיֹּאמַר אֲדֹנָי אִם נָא מָצָאתִי חֵן בְּעֵינֶיךָ אַל נָא תַעֲבֹר מֵעַל עַבְדֶּךָ:
(ד) יֻקַּח נָא מְעַט מַיִם וְרַחֲצוּ רַגְלֵיכֶם וְהִשָּׁעֲנוּ תַּחַת הָעֵץ:
(ה) וְאֶקְחָה פַת לֶחֶם וְסַעֲדוּ לִבְּכֶם אַחַר תַּעֲבֹרוּ כִּי עַל כֵּן עֲבַרְתֶּם עַל עַבְדְּכֶם וַיֹּאמְרוּ כֵּן תַּעֲשֶׂה כַּאֲשֶׁר דִּבַּרְתָּ:
(ו) וַיְמַהֵר אַבְרָהָם הָאֹהֱלָה אֶל שָׂרָה וַיֹּאמֶר מַהֲרִי שְׁלֹשׁ סְאִים קֶמַח סֹלֶת לוּשִׁי וַעֲשִׂי עֻגוֹת:
(ז) וְאֶל הַבָּקָר רָץ אַבְרָהָם וַיִּקַּח בֶּן בָּקָר רַךְ וָטוֹב וַיִּתֵּן אֶל הַנַּעַר וַיְמַהֵר לַעֲשׂוֹת אֹתוֹ:
(ח) וַיִּקַּח חֶמְאָה וְחָלָב וּבֶן הַבָּקָר אֲשֶׁר עָשָׂה וַיִּתֵּן לִפְנֵיהֶם וְהוּא עֹמֵד עֲלֵיהֶם תַּחַת הָעֵץ וַיֹּאכֵלוּ:

עיין בפסוקים א-ח ומלא את המשימות הבאות:
א. בפסוקים א-ח מתוארת פעילות רבה של אברהם, סמן במרקר את כל הפעלים שמתייחסים לאברהם.
ב. מה למדים מריבוי הפרטים בכתוב על פעולותיו של אברהם? ומהמילים המנחות מהירות (3) "וריצה" (2)


	דיבורו של אברהם
	מעשיו של אברהם

	(ד) יֻקַּח נָא מְעַט מַיִם וְרַחֲצוּ רַגְלֵיכֶם וְהִשָּׁעֲנוּ תַּחַת הָעֵץ:
(ה) וְאֶקְחָה פַת לֶחֶם וְסַעֲדוּ לִבְּכֶם אַחַר תַּעֲבֹרוּ 
	כִּי עַל כֵּן עֲבַרְתֶּם עַל עַבְדְּכֶם 

	(ו) וַיְמַהֵר אַבְרָהָם הָאֹהֱלָה אֶל שָׂרָה 
	וַיֹּאמֶר מַהֲרִי שְׁלֹשׁ סְאִים קֶמַח סֹלֶת לוּשִׁי וַעֲשִׂי עֻגוֹת:
(ז) וְאֶל הַבָּקָר רָץ אַבְרָהָם וַיִּקַּח בֶּן בָּקָר רַךְ וָטוֹב 
	וַיִּתֵּן אֶל הַנַּעַר וַיְמַהֵר לַעֲשׂוֹת אֹתוֹ:
(ח) וַיִּקַּח חֶמְאָה וְחָלָב וּבֶן הַבָּקָר אֲשֶׁר עָשָׂה 
	וַיִּתֵּן לִפְנֵיהֶם וְהוּא עֹמֵד עֲלֵיהֶם תַּחַת הָעֵץ וַיֹּאכֵלוּ:

	
בבא מציעא פז ע"א
אמר רבי אליעזר: מכאן שצדיקים אומרים מעט ועושים הרבה.



השווה בין הדיבור של אברהם לבין מעשיו. מה מלמדת ההשוואה בין מה שהבטיח אברהם למלאכים, לבין מה שנתן להם בפועל? וכיצד השוואה זו מוכיחה את דברי רבי אלעזר בבא מציעא?
[bookmark: _Hlk490473586]
הנבואה על לידת יצחק
בראשית יח 
 (ט) וַיֹּאמְרוּ אֵלָיו אַיֵּה שָׂרָה אִשְׁתֶּךָ וַיֹּאמֶר הִנֵּה בָאֹהֶל:
(י) וַיֹּאמֶר שׁוֹב אָשׁוּב אֵלֶיךָ כָּעֵת חַיָּה וְהִנֵּה בֵן לְשָׂרָה אִשְׁתֶּךָ וְשָׂרָה שֹׁמַעַת פֶּתַח הָאֹהֶל וְהוּא אַחֲרָיו:
(יא) וְאַבְרָהָם וְשָׂרָה זְקֵנִים בָּאִים בַּיָּמִים חָדַל לִהְיוֹת לְשָׂרָה אֹרַח כַּנָּשִׁים:
(יב) וַתִּצְחַק שָׂרָה בְּקִרְבָּהּ לֵאמֹר אַחֲרֵי בְלֹתִי הָיְתָה לִּי עֶדְנָה וַאדֹנִי זָקֵן:
(יג) וַיֹּאמֶר ה' אֶל אַבְרָהָם לָמָּה זֶּה צָחֲקָה שָׂרָה לֵאמֹר הַאַף אֻמְנָם אֵלֵד וַאֲנִי זָקַנְתִּי:
(יד) הֲיִפָּלֵא מֵה' דָּבָר? לַמּוֹעֵד אָשׁוּב אֵלֶיךָ כָּעֵת חַיָּה וּלְשָׂרָה בֵן:
(טו) וַתְּכַחֵשׁ שָׂרָה לֵאמֹר לֹא צָחַקְתִּי כִּי יָרֵאָה 
		וַיֹּאמֶר לֹא כִּי צָחָקְתְּ:


צחוקה של שרה - למה שרה לא האמינה למלאכים?
רמב"ן בראשית יח, טו 
ותכחש שרה לאמר - אני תמה בנביאה הצדקת:
(א) איך תכחש באשר (במה ש)אמר השם לנביא (לאברהם)? 
(ב) וגם למה לא האמינה לדברי מלאכי אלהים?
(ב) והנראה בעיני כי המלאכים האלה הנראים כאנשים באו אל אברהם, והוא בחכמתו הכיר בהם; ובישר אותו "שוב אשוב אליך" ולשרה בן, "ושרה שומעת", ולא ידעה כי מלאכי עליון הם, כענין באשת מנוח (שופטים יג ו).
[bookmark: _Hlk185406487]ואולי לא ראתה אותם כלל.

הרמב"ן מעלה שתי שאלות על התנהגותה של שרה. 
א. הסבר בלשונך מה הקושי השני שמעלה הרמב"ן על התנהגותה של שרה?
ב. כיצד הרמב"ן מיישב את הקושי השני? ועל איזה מילים בפסוק הוא מבסס את תשובתו.
ג. מדוע אברהם, בניגוד לשרה, כן האמין לדברי האנשים? 

[bookmark: _Hlk203398176]"ואני זקנתי" 
רש"י בראישת יח, יג
ואני זקנתי - שינה הכתוב מפני השלום, שהרי היא אמרה "ואדוני זקן" (בפסוק יב).

מה היה קשה לרש"י בפסוק יג, וכיצד הוא מיישב אותו?
	ה' משתף את אברהם במשפטה של סדום (יז-לג)



דברי ה' על אברהם ואל אברהם
בראשית יח 
(טז) וַיָּקֻמוּ מִשָּׁם הָאֲנָשִׁים וַיַּשְׁקִפוּ עַל פְּנֵי סְדֹם וְאַבְרָהָם הֹלֵךְ עִמָּם לְשַׁלְּחָם:
(יז) וַה' אָמָר הַמְכַסֶּה אֲנִי מֵאַבְרָהָם אֲשֶׁר אֲנִי עֹשֶׂה:
(יח) וְאַבְרָהָם הָיוֹ יִהְיֶה לְגוֹי גָּדוֹל וְעָצוּם וְנִבְרְכוּ בוֹ כֹּל גּוֹיֵי הָאָרֶץ:
(יט) כִּי יְדַעְתִּיו לְמַעַן אֲשֶׁר יְצַוֶּה אֶת בָּנָיו וְאֶת בֵּיתוֹ אַחֲרָיו וְשָׁמְרוּ דֶּרֶךְ ה' לַעֲשׂוֹת צְדָקָה וּמִשְׁפָּט 
	לְמַעַן הָבִיא ה' עַל אַבְרָהָם אֵת אֲשֶׁר דִּבֶּר עָלָיו:

(כ) וַיֹּאמֶר ה' זַעֲקַת סְדֹם וַעֲמֹרָה כִּי רָבָּה וְחַטָּאתָם כִּי כָבְדָה מְאֹד:
(כא) אֵרֲדָה נָּא וְאֶרְאֶה הַכְּצַעֲקָתָהּ הַבָּאָה אֵלַי עָשׂוּ כָּלָה וְאִם לֹא אֵדָעָה:

(כב) וַיִּפְנוּ מִשָּׁם הָאֲנָשִׁים וַיֵּלְכוּ סְדֹמָה וְאַבְרָהָם עוֹדֶנּוּ עֹמֵד לִפְנֵי ה':

(כג) וַיִּגַּשׁ אַבְרָהָם וַיֹּאמַר הַאַף תִּסְפֶּה צַדִּיק עִם רָשָׁע...

מדוע ה' בוחר לגלות לאברהם את משפטה של סדום?
	רש"י, בראשית יח, יז
המכסה אני - בתמיה.
אשר אני עושה - בסדום, לא יפה לי לעשות דבר זה שלא מדעתו: אני נתתי לו את הארץ הזאת, וחמשה כרכין הללו שלו הן, שנאמר: "וַיְהִי גְּבוּל הַכְּנַעֲנִי מִצִּידֹן בֹּאֲכָה גְרָרָה עַד עַזָּה בֹּאֲכָה סְדֹמָה וַעֲמֹרָה וְאַדְמָה וּצְבֹיִם עַד לָשַׁע" (בראשית י, יט).
קראתי אותו אברהם "אב המון גוים", ואשמיד את הבנים ולא אודיע לאב שהוא אוהבי.
	רש"ר הירש בראשית יח, יט
כי ידעתיו - לא בחרתי בו למען עצמו - לעשותו שליט עשיר ורב עוצמה - אלא כדי להיות מייסדה ומחנכה של אומה המצווה על שליחות נעלה ואצילית; ולא לטובת עצמו, אלא לטובתה של אומה זו; ואני אתמוך בו ואסייע בידו בתפקידו כמחנך עם (ל"דֶּרֶךְ ה' לַעֲשׂוֹת צְדָקָה וּמִשְׁפָּט"). זוהי הסיבה היחידה שבגללה אני חייב לגלות לו את תכניתי, ולהעמיד אותו על הבנת רצוני... 
זמן רב לאחר שהוא, אבי האומה, ילך לעולמו, יעמדו עדיין בניו וביתו אחריו איתן על היסוד המוצק הזה, ינהלו את חייהם על בסיס עקרונות אלה ("לַעֲשׂוֹת צְדָקָה וּמִשְׁפָּט"), ויהפכו אותם למציאות חיה... 
כדי לסייע לו בתפקיד חינוכי כביר זה, מעמיד הקב"ה עתה את אברהם על הבנת דרכיו, כמורשה שעליו להנחיל לבניו אחריו; כדרך שגם משה - הגדול שבצאצאיו - ביקש לדעת דרכי ה', לעזור בידו בהנהגת עמו (שמות לג, יג).:



עיין בפסוקים יז-יט וברש"י וענה:
א. לפי פסוק יז ורש"י, מדוע ה' בוחר לגלות לאברהם את משפטה של סדום? (שני הסברים)
ב. לפי פסוק יט ורש"ר הירש: 
(1) לשם מה נבחר אברהם? מהו התפקיד החינוכי שייעד ה' לאברהם? 
(2) לפי רש"ר הירש, מדוע ה' בוחר לגלות לאברהם את משפטה של סדום?

בחירת אברהם
בראשית יח, יט 
כִּי יְדַעְתִּיו לְמַעַן אֲשֶׁר יְצַוֶּה אֶת בָּנָיו וְאֶת בֵּיתוֹ אַחֲרָיו וְשָׁמְרוּ דֶּרֶךְ ה' לַעֲשׂוֹת צְדָקָה וּמִשְׁפָּט 
רש"י 
כי ידעתיו - לשון חיבה: "מודע לאישה" (רות ב, א), "מודעתנו" (רות ג, ב), ("כִּי מָצָאתָ חֵן בְּעֵינַי) וָאֵדָעֲךָ" (שמות לג, יז). 
ואמנם עיקר כולם אינו אלא לשון ידיעה, שהמחבב את האדם, מְקָרְבוֹ אֶצְלוֹ, וְיוֹדְעוֹ וּמַכִּירוֹ.
ולמה ידעתיו? "למען אשר יצוה..." - לפי שהוא מצוה את בניו עלי לשמור דרכיי.

עיין בפסוק יט ובדברי רש"י, וענה:
א. כיצד מפרש רש"י את המילה "ידעתיו"?
ב. מה הסיבה לבחירה באברהם להיות אבי האומה?




ה' מגלה לאברהם את דינה של סדום
בראשית יח, כא
 אֵרֲדָה נָּא וְאֶרְאֶה הַכְּצַעֲקָתָהּ הַבָּאָה אֵלַי עָשׂוּ כָּלָה וְאִם לֹא אֵדָעָה:
 רש"י
"הכצעקתה" - של מדינה (עיר) "הבאה אלי עשו?". 
ואם עומדים במרדם - "כלה" אני עושה בהם.
ואם לא יעמדו במרדן - "אדעה" מה אעשה (להם), להיפרע מהן בייסורין ולא אכלה אותן.

ורבותינו דרשו "הכצעקתה", צעקת ריבה (נערה) אחת שהרגוה מיתה משונה על שנתנה מזון לעני.

עין בפסוק יח ובדברי רש"י, וענה:
א. הסבר בלשונך את שאלת ה': "הַכְּצַעֲקָתָהּ הַבָּאָה אֵלַי עָשׂוּ?" (פרט מה ה' מבקש לבדוק, ומי הם הצועקים).
ב. מה הם שתי האפשרויות שעל פיהם ה' ידון את סדום?
ג. רש"י מציע שני פירושים למילה "הכצעקתה", ע"פ הכללים שלמדנו מדוע הפירוש השני נחשב ל"דרש"?






על שום מה נגזר כליה על העיר סדום?
חז"ל למדו מפסוק כא, מהמילה "הַכְּצַעֲקָתָהּ", על רשעותם של אנשי סדום. רש"י מביא בקיצור מעשה אחד של רשעותם, מעשה שנזכר במסכת סנהדרין. מעשה נוסף ודומה ניתן למצוא במדרש הבא: 
 
מדרש פרקי דרבי אליעזר, כה
הכריזו בסדום ואמרו: כל מי שהוא מחזיק בידו בפת לחם לעני לגר לאביון יישרף באש. פלוטית בתו של לוט הייתה נשואה לאחד מגדולי סדום. ראתה עני אחד מדוקדק ברחובות העיר ועגמה נפשה, מה הייתה עושה? בכל יום כשהייתה יוצאת לשאוב מים, הייתה נותנת בכדה מכל מזון הבית ומכלכלת אותו, אמרו אנשי סדום: העני הזה מאין הוא חי? עד שגילו הדבר והוציאו אותה להישרף. אמרה: ריבונו של עולם, עשה משפטי ודיני! ועלתה צעקתה לפני כיסא הכבוד.

נחמה ליבוביץ, עיונים חדשים, עמ' 125
אין הרע דבר הנעשה בצנעה, שיש להתבייש בפניו, גם אין הרשע נעשה בגלוי ע"י התפרצות ספונטנית של המונים פרועים ומוסתים מפרי סדר ועוברי חוק, אלא הוא הוא הסדר והוא חוק החברה, והעובר עליו ועושה ספונטנית - על פי עצת ליבו - את הטוב, הרי הוא פורע מוסר וחוק, ואחת דתו למות. 

עיין במדרש ובדברי נחמה ליבובויץ, וענה:
1. כיצד המדרש מפרש את המילה "הכצעקתה"?
ובמה הפירוש של המדרש למילה "הכצעקתה" שונה מהפירוש שראינו ברש"י?
2. המדרש מבאר שעונשה של סדום נגזר בגלל מעשה מזעזע ומחריד, אך עדין קשה: האם בגלל המעשה הזה ראוי להשמיד את כל העיר סדום? האם מן בצדק, בגלל המעשה הזה, להרוג את כל אנשי סדום? 
לפי המדרש ודברי נחמה ליבוביץ, הסבר על שום מה נגזר כליה על העיר סדום.
ג. הסבר באיזה אופן המדרש מחדד את ההבדל בין אברהם לבין "סדום"?






תשובה נוספת לשאלה על שום מה נגזרה כליה על סדום?
רמב"ן בראשית יט, ה
ודע כי משפט סדום היה למעלת ארץ ישראל, כי היא מכלל נחלת ה' ואינה סובלת אנשי תועבות, וכאשר תקיא את הגוי כלו מפני תועבותם הקדימה וקאה את העם הזה שהיו רעים וחטאים מכולם לשמים ולבריות, ושממו עליה השמים והארץ, והושחתה הארץ בלא רפואה לעולם,... כי יש באומות רעים וחטאים מאד ולא עשה בהם ככה, אבל למעלת הארץ הזאת היה הכל, כי שם היכל ה'. 

לפי הרמב"ן, מדוע דווקא סדום נענשה בעונש כה חמור, בעוד שישנן אומות אחרות רעות וחוטאות שלא נענשו באופן דומה?




אברהם מבקש על סדום ותשובת ה'
בראשית יח 
(כב) וַיִּפְנוּ מִשָּׁם הָאֲנָשִׁים וַיֵּלְכוּ סְדֹמָה וְאַבְרָהָם עוֹדֶנּוּ עֹמֵד לִפְנֵי ה':

(כג) 	וַיִּגַּשׁ אַבְרָהָם וַיֹּאמַר הַאַף תִּסְפֶּה צַדִּיק עִם רָשָׁע:
(כד) אוּלַי יֵשׁ חֲמִשִּׁים צַדִּיקִם בְּתוֹךְ הָעִיר הַאַף תִּסְפֶּה וְלֹא תִשָּׂא לַמָּקוֹם לְמַעַן חֲמִשִּׁים הַצַּדִּיקִם אֲשֶׁר בְּקִרְבָּהּ:
(כה) חָלִלָה לְּךָ מֵעֲשֹׂת כַּדָּבָר הַזֶּה לְהָמִית צַדִּיק עִם רָשָׁע וְהָיָה כַצַּדִּיק כָּרָשָׁע חָלִלָה לָּךְ הֲשֹׁפֵט כָּל הָאָרֶץ לֹא יַעֲשֶׂה מִשְׁפָּט:
(כו) 	וַיֹּאמֶר ה' אִם אֶמְצָא בִסְדֹם חֲמִשִּׁים צַדִּיקִם בְּתוֹךְ הָעִיר וְנָשָׂאתִי לְכָל הַמָּקוֹם בַּעֲבוּרָם:

(כז) וַיַּעַן אַבְרָהָם וַיֹּאמַר הִנֵּה נָא הוֹאַלְתִּי לְדַבֵּר אֶל אֲדֹנָי וְאָנֹכִי עָפָר וָאֵפֶר:
(כח) אוּלַי יַחְסְרוּן חֲמִשִּׁים הַצַּדִּיקִם חֲמִשָּׁה הֲתַשְׁחִית בַּחֲמִשָּׁה אֶת כָּל הָעִיר 
		וַיֹּאמֶר לֹא אַשְׁחִית אִם אֶמְצָא שָׁם אַרְבָּעִים וַחֲמִשָּׁה:

(כט) וַיֹּסֶף עוֹד לְדַבֵּר אֵלָיו וַיֹּאמַר אוּלַי יִמָּצְאוּן שָׁם אַרְבָּעִים 
		וַיֹּאמֶר לֹא אֶעֱשֶׂה בַּעֲבוּר הָאַרְבָּעִים:

(ל) וַיֹּאמֶר אַל נָא יִחַר לַאדֹנָי וַאֲדַבֵּרָה אוּלַי יִמָּצְאוּן שָׁם שְׁלֹשִׁים 
	וַיֹּאמֶר לֹא אֶעֱשֶׂה אִם אֶמְצָא שָׁם שְׁלֹשִׁים:

(לא) וַיֹּאמֶר הִנֵּה נָא הוֹאַלְתִּי לְדַבֵּר אֶל אֲדֹנָי אוּלַי יִמָּצְאוּן שָׁם עֶשְׂרִים 
		וַיֹּאמֶר לֹא אַשְׁחִית בַּעֲבוּר הָעֶשְׂרִים:

(לב) וַיֹּאמֶר אַל נָא יִחַר לַאדֹנָי וַאֲדַבְּרָה אַךְ הַפַּעַם אוּלַי יִמָּצְאוּן שָׁם עֲשָׂרָה 
		וַיֹּאמֶר לֹא אַשְׁחִית בַּעֲבוּר הָעֲשָׂרָה:

(לג) וַיֵּלֶךְ ה' כַּאֲשֶׁר כִּלָּה לְדַבֵּר אֶל אַבְרָהָם וְאַבְרָהָם שָׁב לִמְקֹמוֹ:


רד"ק בראשית יח, כז 
ואנכי עפר ואפר - ואף על פי שאנכי עפר ואפר לדבר כנגד כבודו ודבורו וכנגד משפטו, לא באתי אלא ללמד ולדעת משפטו איך הוא.

[bookmark: _Hlk488240921][bookmark: _Hlk488240824]לפי הרד"ק, מדוע אברהם שמחשיב את עצמו לעפר ואפר, הרשה לעצמו לדון עם ה' על משפטה ועונשה של סדום?


עיין בפסוקים כב-לג, וענה:
א. לפי פסוקים כג-כה, מה הן שתי הבקשות השונות של אברהם מהקב"ה?
ב. לפי המסופר בפרק יח, לאיזו בקשה/ות, ה' נענה? 




שלושת הדרכים שבהם פנה אברהם לקב"ה
רש"י בראשית יח, כג
ויגש אברהם - מצינו: 
	הגשה למלחמה (תביעה לעשיית צדק) - ויגש יואב (שמואל ב י, יג), 
	הגשה לפיוס (ע"י משא ומתן, וניסיון להגיע לפשרה) - "ויגש אליו יהודה" (בראשית מד, יח), 
	והגשה לתפילה (בקשה לרחמים) - "ויגש אליהו הנביא" (מלכים א יח, לו). 
לכל אלה ניגש אברהם: לדבר קשות, לפיוס ולתפילה.

רש"י מפרש שבדו-שיח הארוך שהתנהל בין ה' לאברהם בעניין משפטה של סדום אברהם נקט בשלוש דרכים: "לכל אלה ניגש אברהם: לדבר קשות, לפיוס ולתפילה" 
השלם בטבלה שלפניך איזה דרך תואמת כל אחד מהפסוקים הבאים, ונמק את תשובתך.

	הדרך
	הפסוקים
	הנימוק

	
	"וַיֹּאמַר הַאַף תִּסְפֶּה צַדִּיק עִם רָשָׁע?" (כג)
"חָלִלָה לְּךָ מֵעֲשֹׂת כַּדָּבָר הַזֶּה לְהָמִית צַדִּיק עִם רָשָׁע וְהָיָה כַצַּדִּיק כָּרָשָׁע חָלִלָה לָּךְ הֲשֹׁפֵט כָּל הָאָרֶץ לֹא יַעֲשֶׂה מִשְׁפָּט" (כה)
	

	
	"אוּלַי יֵשׁ חֲמִשִּׁים צַדִּיקִם בְּתוֹךְ הָעִיר הַאַף תִּסְפֶּה וְלֹא תִשָּׂא לַמָּקוֹם לְמַעַן חֲמִשִּׁים הַצַּדִּיקִם אֲשֶׁר בְּקִרְבָּהּ" (כ"ד)
	

	
	"וַיַּעַן אַבְרָהָם וַיֹּאמַר הִנֵּה נָא הוֹאַלְתִּי לְדַבֵּר אֶל אֲדֹנָי וְאָנֹכִי עָפָר וָאֵפֶר אוּלַי יַחְסְרוּן חֲמִשִּׁים הַצַּדִּיקִם חֲמִשָּׁה הֲתַשְׁחִית בַּחֲמִשָּׁה אֶת כָּל הָעִיר... וַיֹּאמַר אוּלַי יִמָּצְאוּן שָׁם אַרְבָּעִים... וַיֹּאמֶר אַל נָא יִחַר לַאדֹנָי וַאֲדַבֵּרָה אוּלַי יִמָּצְאוּן שָׁם שְׁלֹשִׁים... וַיֹּאמֶר הִנֵּה נָא הוֹאַלְתִּי לְדַבֵּר אֶל אֲדֹנָי אוּלַי יִמָּצְאוּן שָׁם עֶשְׂרִים... וַיֹּאמֶר אַל נָא יִחַר לַאדֹנָי וַאֲדַבְּרָה אַךְ הַפַּעַם אוּלַי יִמָּצְאוּן שָׁם עֲשָׂרָה." (כז-לב)
	





איזה תנאי הציב ה' להצלת סדום?
בראשית יח, כו
וַיֹּאמֶר ה' אִם אֶמְצָא בִסְדֹם חֲמִשִּׁים צַדִּיקִם בְּתוֹךְ הָעִיר וְנָשָׂאתִי לְכָל הַמָּקוֹם בַּעֲבוּרָם:

אבן עזרא 
[bookmark: _Hlk203489747]וטעם (ופירוש) "בתוך העיר" שהם יראים את השם בפרהסיא, וכן "שׁוֹטְטוּ בְּחוּצוֹת יְרוּשָׁלִַם (וּרְאוּ נָא וּדְעוּ וּבַקְשׁוּ בִרְחוֹבוֹתֶיהָ אִם תִּמְצְאוּ אִישׁ אִם יֵשׁ עֹשֶׂה מִשְׁפָּט מְבַקֵּשׁ אֱמוּנָה - וְאֶסְלַח לָהּ"). (ירמיה ה, א).

נחמה ליבוביץ', עיונים חדשים בספר בראשית, עמ' 131-132
אמנם יש בכוח המיעוט להכריע גורל המקום לכף זכות, אבל רק אם אותם מעטים בודדים צדיקים הם "בתוך העיר", מעורים ומעורבים בחיי העיר, בעסקיה, במשאה במתנה, אם מופיעים ומשפיעים הם בציבוריותה, אבל אם אין אותם בודדים אלא נחבאים וחיים חיי צדקות בחדרי חדרים, הם את נפשם - אולי - יצילו, אך בוודאי אין זכותם יכולה להגן על "העיר", ואין "העיר", אשר דוחקת אותם מתוכה ומכריחה אותם להיסגר בחדרי חדרים לבל תפריע צדקותם לרשעה המתרוננת ברחובות קריה, אין אותה עיר יכולה לדרוש חסות בזכות צדיקיה הנחבאים. 

עיין בפסוק כו ובדברי האב"ע ונחמה ליבוביץ, וענה:
א. לפי האב"ע, מהו התנאי שהציב ה' כדי שהצדיקים של סדום יצילו את כל העיר? וכיצד הוא למד זאת מהפסוק?
ב. כיצד משמש הפסוק שמביא ראב"ע מספר ירמיהו ראיה לדבריו?
ב. מה הנימוק להצבת תנאי זה על ידי ה'? (היעזר בדבריה של נחמה ליבוביץ)

